Dag Terje Andersen
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Partier og politikere,Norske politikere,Tidligere politikere
Dag Terje Andersen er en norsk politiker for Arbeiderpartiet som representerte Vestfold på Stortinget fra 1997 til 2001 og fra 2005 til 2021, og var statsråd i den rødgrønne regjeringen ledet av Jens Stoltenberg. Han var Stortingspresident fra 2009 til 2013.
Andersen er opprinnelig skogsarbeider og var ordfører i Lardal fra 1987 til 1992. Han var partisekretær i Arbeiderpartiet fra 1992 til 1996 og medlem av landsstyret fra 2002 til 2007.I periodene 1989–1993 og 2001–2005 var Dag Terje Andersen vararepresentant til Stortinget for Vestfold. Fra 1997–2001 og fra 2005 til 2021 var han stortingsrepresentant. Han var leder av finanskomiteen fra 2000 til 2001 og av kommunal- og forvaltningskomiteen fra 2005 til 2006. I perioden 2009–2013 var han Stortingspresident. Fra 2017 til 2021 var han leder av kontroll- og konstitusjonskomiteen. Han søkte ikke gjenvalg ved stortingsvalget i 2021.Dag Terje Andersen var politisk rådgiver i Utenriksdepartementet 1992 og senere statssekretær i Sosialdepartementet samme år. I Thorbjørn Jaglands regjering ble han statsråd for første gang, som landbruksminister fra 1996 til 1997. I Jens Stoltenbergs regjering var han nærings- og handelsminister fra 2006 til 2008, fungerende fiskeri- og kystminister fra 2006 til 2007 og arbeids- og inkluderingsminister fra 2008 til 2009.Han var styreleder for stiftelsen Senter for internasjonal klima- og energipolitisk forskning ved Universitetet i Oslo (Cicero) fra 2001 til 2005. Les mer i Store norske leksikon Arbeiderpartiet Stortingsrepresentantene 2017–2021 Eksterne lenker Stortinget: Dag Terje Andersen